Diari Oficial de la Generalitat Valenciana


Sumari del DOGV 8707, del 30-12-2019 (2019/12327)

RESOLUCIÓ de 19 de desembre de 2019, de la Presidència del Consell d'Administració de Ferrocarrils de la Generalitat Valenciana, per la qual es publica el nomenament de personal directiu.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8707

Data del DOGV
:   30-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/12832


Data del document
:   19-12-2019

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * Ferrocarrils de la Generalitat Valenciana

RESOLUCIÓ de 19 de desembre de 2019, de la Presidència del Consell d'Administració de Ferrocarrils de la Generalitat Valenciana, per la qual es publica el nomenament de personal directiu. [2019/12065]  
Mitjançant la Resolució de 29 de setembre de 2016, de la Direcció General de Sector Públic, Model Econòmic i Patrimoni, s'acorda la classificació de Ferrocarrils de la Generalitat Valenciana en el grup 1 de les entitats de dret públic i entitats públiques empresarials que pertanyen al sector de mobilitat i transport, i s'autoritza a aquesta entitat la designació d'un màxim de personal directiu de l'indicat en l'apartat 3 de l'article 2 del Decret 95/2016, de 29 de juliol, de tres directius.  
  
Amb data 10 de desembre de 2019, se sol·licita a la Conselleria d'Hisenda i Model Econòmic l'autorització prèvia per a l'amortització del lloc de director adjunt de Clients i Responsabilitat Social Corporativa, i la creació i cobertura del lloc de director/a d'Igualtat, Accessibilitat, Seguretat i Relacions Institucionals, i aquesta contractació i cobertura s'autoritza mitjançant la Resolució de 12 de desembre de 2019, de la Direcció General de Pressupostos.  
En la sessió celebrada el 16 de desembre de 2019, pel Consell d'Administració d'FGV s'aprova, entre altres acords, la creació de la Direcció d'Igualtat, Accessibilitat, Seguretat i Relacions Institucionals, amb dependència jeràrquica directa del director gerent, i la seua cobertura amb personal d'alta direcció.  
El Consell d'Administració d'FGV, conforme a les facultats establides en l'apartat 15 de l'article 6 del Decret 144/1986, de 24 de novembre, del Consell, pel qual s'aprova l'Estatut de Ferrocarrils de la Generalitat Valenciana, i d'acord amb el que es disposa en el Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, acorda, en la sessió celebrada el passat 16 de desembre de 2019, nomenar María Anaïs Menguzzato García com a directora d'Igualtat, Accessibilitat, Seguretat i Relacions Institucionals.  
  
La formalització del contracte de treball s'ha realitzat amb data 17 de desembre de 2019, mitjançant la subscripció del corresponent contracte d'alta direcció, conforme al que es disposa en l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
Conforme al que s'estableix en l'apartat 2 de l'article 3 del Decret 95/2016, de 29 de juliol, del Consell, es procedeix a la publicació d'aquesta resolució en el Diari Oficial de la Generalitat Valenciana perquè se'n prenga públic coneixement.  
  
València, 19 de desembre de 2019.- El president del Consell d'Administració de Ferrocarrils de la Generalitat Valenciana: Arcadi España García.